หุ้นเช้า21ก.ค.ขยับบวก5.95จุด
ดัชนีหุ้นภาคเช้า21 ก.ค.ปิดบวก 5.95 จุด ที่ 1,107.32 จุดมูลค่าซื้อขาย 18,377.23 ล้านบาท
21 ก.ค. 2554

ดัชนีหุ้นภาคเช้า21 ก.ค.ปิดบวก 5.95 จุด ที่ 1,107.32 จุดมูลค่าซื้อขาย 18,377.23 ล้านบาท




ภาวะการลงทุนในตลาดหลักทรัพย์ภาคเช้าวันที่ 21 ก.ค. เคลื่อนไหวในทางบวกต่อเนื่องจากวันก่อน โดยแรงซื้อหุ้นขนาดใหญ่ในกลุ่มพลังงาน และสื่อสาร เป็นกลุ่มนำตลาด ผสมโรงด้วยหุ้นขนาดกลางและขนาดเล็กรายตัว ดัชนีปิด ที่ 1,107.32 จุด เพิ่มขึ้น 5.95จุด มูลค่าซื้อขาย 18,377.23ล้านบาท 
สำหรับหลักทรัพย์ที่มีมูลค่าซื้อขายสูงสุด 5 อันดับแรก ประกอบด้วย
1.TRUE ปิด 4.20 บาทเพิ่มขึ้น 0.26 บาท  
2.BBLปิด 168.50 บาท ลดลง 0.50บาท
3.PTTปิด349 บาท เพิ่มขึ้น 3 บาท 
4.DTACปิด 64.25 บาทเพิ่มขึ้น 2.50 บาท
5.TOPปิด 76 บาทเพิ่มขึ้น 1 บาท
นายชัย จิระเสวีนุประพันธ์ ผู้จัดการฝ่ายกลยุทธ์การลงทุน บริษัทหลักทรัพย์ โนมูระพัฒนสิน กล่าวว่า กลุ่มพลังงานและสื่อสาร นำตลาดปรับตัวขึ้นต่อเนื่อง โดยลักษณะการลงทุนเป็นการเลือกเล่นรายตัว ในหุ้นขนาดใหญ่และขนาดกลาง 
สำหรับปัจจัยบวกในประเทศ ทำให้ตลาดปรับตัวขึ้น มาจาก 3 ปัจจัยหลักคือ ผลประกอบการที่ทยอยออกมา เงินลงทุนต่างชาติ และความชัดเจนทางการเมือง
ส่วนทิศทางตลาดช่วงบ่าย นายชัย กล่าวว่า ยังอยู่ในทิศทางปรับตัวได้ต่อเนื่องจากช่วงเช้า ให้แนวต้านที่ 1,110 จุด และแนวรับ 1,090 จุด ขณะเดียวกันมูลค่าซื้อขายช่วงบ่ายคาดว่าไม่มากนัก เนื่องจากตลาดยังรอปัจจัยต่างประเทศ โดยเฉพาะการแก้ไขปัญหาหนี้กรีซ ในวันที่ 21 ก.ค.นี้